Porcupine Tree-ს დისკოგრაფია
აქ წარმოდგენილია ინგლისურ ჯგუფ Porcupine Tree-ს ოფიციალური დისკოგრაფია. მას გამოცემული აქვს 10 ძირითადი სტუდიური ალბომი, ისევე, როგორც მრავალი EP, შეზღუდული ტირაჟით გამოსული დისკები და სხვა მასალა. იმ დროისთვის, როდესაც სტივენ უილსონი Delerium-თან კონტრაქტს აფორმებდა, იგი უკვე ფლობდა 1980-იან წლებში ჩაწერილი მასალის დიდ ნაწილს, რომელიც გამოცემული ჰქონდა სამ დემო-კასეტაზე - Tarquin's Seaweed Farm, Love, Death & Mussolini და The Nostalgia Factory. კასეტების ასლები მან გაუგზავნა ყველას, ვინც მისი აზრით, დაინტერესდებოდა ამ ჩანაწერებით და სთხოვდა მათ გავრცელებას. Delerium თავდაპირველად ამ მასალის სადებიუტო ალბომის სახით გამოცემას აპირებდა, მაგრამ უილსონმა სთხოვა, აერჩიათ სიმღერები, რომლებსაც თავად საუკეთესო ჩანაწერებად თვლიდა. ისინი, მასტერინგის შემდეგ, შეტანილი იქნა Porcupine Tree-ს პირველ ოფიციალურ ალბომში On the Sunday of Life... (1991); ყველა დარჩენილი სიმღერა მოხვდა მოგვიანებით გამოცემულ კრებულში Yellow Hedgerow Dreamscape (1994). რიჩარდ ბარბიერი და კოლინ ედვინი სტივენ უილსონს შეხვდნენ რამდენიმე სიმღერაზე სამუშაოდ. დაგროვებული იყო მრავალი სიმღერა, რომელიც ორმაგ ალბომსაც სეადგენდა, მაგრამ ერთ-ერთი ასეთი მოხვდა სინგლში „Voyage 34“ (1992), ალბომის გამოცემამდე, რასაც მოჰყვა „Voyage 34: Remixes“ (1993). მასალის დანარჩენი ნაწილი შეტანილი იქნა EP-ზე Staircase Infinities (1994). შემდეგი სტუდიური ალბომისთვის Up the Downstair (1993), რომელსაც Melody Maker-მა „ფსიქოდელიური შედევრი“ უწოდა, მოხვდა 10 სიმღერა. 1993 წლის ბოლოს კონცერტებზე ჯგუფს შეუერთდა კრის მეიტლენდი. მოგვიანებით მან ჯგუფის მესამე ალბომისთვის The Sky Moves Sideways (1995) ჩაწერა დასარტყმელი საკრავებისა და პერკუსიის პარტიები. ამ ალბომის შემდეგ კოლექტივს „1990-იანი წლების პინკ ფლოიდი“ უწოდეს. სრული ჯგუფის სახით Porcupine Tree არ ჩაწერილა 1996 წლის Signify-მდე. მასში შეტანილი იყო უფრო მოკლე კომპოზიციები, ვიდრე წინა ალბომებზე. შემდეგი ალბომის გამოცემა სამი წლით გადაიდო, ვინაიდან ჯგუფი ეძებდა ლეიბლს, Delerium-თან კონტრაქტის ამოწურვის გამო. ამასობაში, 1998 წელს გამოვიდა Metanoia, Signify-ს სესიების დროს ჩაწერილი იმპროვიზაციების კრებული, რომელთა ნაწილი მოგვიანებით სიმღერებად ჩამოყალიბდა. Snapper/K-Scope-თან კონტრაქტის გაფორმების შემდეგ 1999 წელს გამოვიდა ალბომი Stupid Dream. სტილისტურად იგი განსხვავებოდა ყველა ნაწილი ნამუშევრისგან, შეიცავდა უფრო მეტი რაოდენობის სიმღერებს. შემდეგი ალბომი, Lightbulb Sun (2000) წინა დისკის ტრადიციებს აგრძელებდა. იგი ჩაიწერა ჯგუფ XTC-ის წევრ დეივ გრეგორის მონაწილეობით, რომლებმაც სიმებიანი ორკესტრის არანჟირებაზე იმუშავა. EP სიმღერების და წინა ორი ალბომის დუბლების კრებული გამოვიდა დისკის Recordings (2001) სახით. In Absentia (2002) იქცა ჯგუფის ერთ-ერთ ყველაზე წარმატებულ ნამუსევრად, რომელიც მრავალი მოყვარულის საყვარელ დისკად იქცა. იგი ევროპულ ქვეყნებში ჩარტებში მოხვდა და გამოცემიდან ერთი წლის მანძილზე 100.000-ზე მეტი ასლის ოდენობით იქნა გაყიდული. Deadwing (2005) ბილბორდ 200-ში #132 პოზიციაზე მოხვდა. (რაც იყო მათი ბილბორდის ჩარტში პირველი გამოჩენა). Sound & Vision-მა, აშშ-ს ყველაზე ფართოდ გავრცელებულმა ჟურნალმა, რომელიც ეძღვნება ელექტრონული ტექნიკისა და გართობის საშუალებების თემას, ალბომი 2005 წელს #2 პოზიციაზე დაასახელა. შემდეგი ალბომი, Fear of a Blank Planet (2007), ბილბორდის ჩარტში პირველად #59 ადგილზე მოხვდა. ჟურნალმა Classic Rock მას იმავე წელს საკუთარ დაჯილდოებაზე „წლის ალბომის“ სტატუსი მიანიჭა. იგი აგრეთვე ნომინირებული იყო გრემის ჯილდოზე საუკეთესო მოცულობითი ჟღერადობის ალბომის კატეგორიაში. მასზე მუშაობისას ჯგუფი თანამშრომლობდა Rush-ის გიტარისტ ალექს ლაიფსონთან და კინგ კრიმსონის რობერტ ფრიპთან. 2007 წლის სექტემბერში გამოვიდა EP Nil Recurring, ოთხი სიმღერით, რომელიც არ შევიდა ალბომში Fear of a Blank Planet. იგი გამოვიდა ჯგუფის საკუთარ ლეიბლზე Transmission, მაგრამ ჯგუფის კუთვნილ ინტერნეტ-მაღაზია Burning Shed-ში მისი 5000 ასლი მალე გაიყიდა და Porcupine Tree-მ უფრო მეტი დაბეჭდა. 2008 წლის 18 თებერვალს Peaceville Records-ზე გამოვიდა მისი ხელახალი გამოცემაც. მაღაზიაში Park Avenue CDs (ორლანდო, ფლორიდა) 2007 წლის 4 ოქტომბერს ჯგუფმა გამართა კონცერტი და მისი ჩანაწერი CD-ზე მოგვიანებით გამოვიდა სათაურით We Lost The Skyline. ეს სათაური წარმოადგენს სიმღერის "The Sky Moves Sideways (Phase One)" ტექსტის ციტირებას. 2008 წლის 21 მარტს იგი გრამფირფიტაც გამოიცა. ის არის ჯგუფის პირველი აკუსტიკური საკონცერტო ჩანაწერი, რომელიც ჯგუფმა ოფიციალურად გამოუშვა. ტურნეს Fear of a Blank Planet მსვლელობისას ჩაწერილი Ilosaarir